*Szitakötő 54. sz. Jámborné Balog Tünde: Írmagjuk maradjon. 31.p.*

*5., 6. osztály nyelvtan, irodalom, könyvtárhasználati óra*

**Készítsünk értelmező szótárt!**

Egy vagy két tanórát ölel fel a foglalkozás, az osztály összetételétől függően.

A foglalkozás elején átismételjük, hogy milyen kézikönyveket ismernek, mire használhatóak, és milyen a felépítésük. Milyen legyen a szavakat magyarázó szócikk? ( Rövid, tömör stb…)

A bevezetés után a Szitakötőből elolvassuk az Írmagja maradjon cikket. Csoportok alakítása és feladataik kiosztása.

1. **csoport „SZERKESZTŐK 1”**

Feladatuk a fogalmak megkeresése a szövegben és szócikk fogalmazása.

 *verem, kotárka, hombár, kástu*

1. **csoport „SZERKESZTŐK 2”**

Feladatuk a fogalmak megkeresése a szövegben és szócikk fogalmazása.

 *pajta, csűr, góré, életöskas-gabonakas, granárium*

1. **csoport „INFORMATIKUSOK”**

Feladatuk a fogalmak megkeresése az internetről, szócikk fogalmazása

*verem, kotárka, hombár, kástu,* *pajta, csűr, góré, életöskas-gabonakas, granárium*

1. **csoport „ILLUSZTRÁTOROK”**

Képek, ábrák készítése a fogalmakhoz.

*verem, kotárka, hombár, kástu,* *pajta, csűr, góré, életöskas-gabonakas, granárium*

1. **csoport „LEKTOROK”**

Megadott fogalmak szótárazása a kézikönyvekből (Értelmező kéziszótár, Új magyar tájszótár)

*verem, kotárka, hombár, kástu,* *pajta, csűr, góré, életöskas-gabonakas, granárium*

A foglalkozás végén a különböző megoldások ismertetése, összehasonlítása a „hivatalos” magyarázat alapján, kiegészítve az elkészült illusztrációkkal.